திருவுடைப் பிள்ளை தான்தீய வாறு தேக்க மொன்று மிலன்தேசுடையன்*. உருக வைத்த குடத்தொடு வெண்ணெய் உறிஞ்சி யுடைத்திட்டுப் போந்து நின்றான்*. அருகிருந்தார் தம்மை அநியாயம் செய்வது தான்வழக்கோ? அசோதாய்!*. வருக வென்று உன்மகன் தன்னைக் கூவாய் வாழ வொட்டான் மதுசூதனனே.         (3). கொண்டல் வண்ணா! இங்கே போதராயே கோயிற் பிள்ளாய்! இங்கே போதராயே*. தெண்திரை சூழ்திருப்பேர்க் கிடந்த திருநாரணா! இங்கே போதராயே*